## NRFs klinikerpris for 2020.

Vedtatt i styremøte 8.2.2017

Statutter for en klinikerpris på kr 25.000 til en revmatolog i Norge som har gjort en ekstraordinær innsats innenfor faget revmatologi.

Styret i NRF mener at revmatologer som har vist at de er ildsjeler i norsk revmatologi bør tilgodeses med en pris.

Styret i NRF ønsker derfor å fortsette tradisjonen med å utdele en "klinikerpris" til en praktiserende revmatolog i Norge som innen vårt fagfelt har brukt sin kompetanse og energi til å bedre forholdene for revmatikere.

Kandidaten skal på en fremragende måte ha bidratt med

* Betydelig interesse og engasjement for revmatologi i Norge
* Klinisk innsats for å bedre pasientens hverdag
* Inspirasjon og kunnskapsformidling blant kolleger

Prisen deles ut i forbindelse med foreningens julemøte.

Forslag sendes på e-post innen 1.november 2020 til styret ved sekretær Anna-Birgitte Aga anna.birgitte.aga@gmail.com